میسونک معبد (لاہور)

لاہور کا میسونک ٹیمپل لاہور، پاکستان کے چیئرنگ کراس کے قریب واقع ہے۔ یہ معبد پرنس البرٹ وکٹر لاج 2307 ای سی اور ہوپ اینڈ پرسیویرینس لاج نمبر 782 کی سابقہ قیام گاہ ہے؛ جو یونائیٹیڈ گرین لاج آف انگلینڈ سے منظور شدہ تھے۔
جب اس وقت کے وزیر اعظم، ذوالفقار علی بھٹو نے 1972ء میں پاکستان میں فری میسنری پر پابندی عائد کی تو اس کے بعد سے اس عمارت کو میسونک مقاصد کے لیے استعمال نہیں کیا گیا ہے۔"Masonic mystique " - Dawn.com

 لاج آف ہوپ اینڈ پرسیویرینس نمبر 782 
لاج آف ہوپ اینڈ پرسیویرینس کا پہلا میسونک معبد لاہور کے علاقے انار کلی میں 1859ء میں قائم ہوا۔"Laying the Foundation Stone of a Masonic Hall at Anarkullee" - The Freemasons' quarterly (magazine and) review, Pg. 356, 5 Nov 1859 لاج روڈ پر اب یہ جگہ لیڈی میکلاگن گورنمنٹ ہائی اسکول کے زیر استعمال ہے۔
دوسرا میسونک معبد 1914ء میں قائم کیا گیا، جس میں سنگ بنیاد کے لیے اس کے پیشرو کا استعمال کیا گیا۔ قیام سے قبل اس زمین پر باغ تھا۔ نئے معبد کی صناعی کا کام بیسل ایم سلیوان نے انجام دیا، جو حکومت پنجاب کے مشاورتی ماہر تعمیرات تھے۔ یہ عمارت شاہ دین بلڈنگ کا عکس تھی جو کوئنز روڈ کے ساتھ سڑک پر واقع تھی۔ بعد میں اس کو استعمال میں لانے کے لیے پنجاب کے وزیر اعلیٰ سیکریٹریٹ کی جانب سے مرمت کی گئی۔ شاہ دین بلڈنگ میں حالیہ ترامیم کے بعد دونوں عمارتیں اب مزید ایک دوسرے کا عکس نہیں رہی ہیں۔ 

 رڈیارڈ کپلنگ 

1885ء میں اصل لاج کی اصل عمارت میں مصنف اور شاعر رڈیارڈ کپلنگ کو لاج آف ہوپ اینڈ پرسیویرینس میں ایک ضابطے کے تحت میسن بنایا گیا، جس میں ان کو 21 ویں سال گرہ سے قبل میسن بننے کی اجازت دی گئی۔ میسن بننے کے بعد انھوں نے لاج کے سیکریٹری کے طور پر خدمات انجام دیں۔Kipling and Freemasonry---MWBro. Robert A. Gordon PGM - G.L. P.E.I. وہ تین سال تک لاج کے ارکان رہے، جس کے بعد 1889ء میں اس عہدے کو خیر باد کہہ دیا۔Masonic biography of Joseph Rudyard Kipling, Grand Lodge BC&Y انھوں نے لاج آف ہوپ اینڈ پر سیویرینس میں اپنے گزارے گئے وقت کو "Something of Myself" اور "Times" کو لکھے گئے خط میں تحریر کیا ہے؛ جس میں انھوں نے بیان کیا کہ "میسونک ہال کی خالی دیواروں پر حضرت سلیمان علیہ السّلام کے ہیکل کے نسخوں کا ٹانگنا" اور مختلف مذاہب کے ماننے والوں سے ملنا، جس میں مسلمان، ہندو، سکھ اور یہودی شامل تھے۔  کپلنگ نے اپنے ناول "Kim" کے اولین منظر میں اصل 1859ء والی بلڈنگ کا حوالہ دیا ہے، جس میں اس کو ایک بڑے نیلے اور سفید رنگ کے جادو گھر (Magic House) سے تشبیہ دی گئی ہے، جسے ہم میسونک لاج کا نام دیتے ہیں۔ کتاب میں پلاٹ کی ایک لائین کم کی تحویل میں موجود کاغذ کے ایک پرچے سے متعلق ہے، جو ایک "کلیئرینس سرٹیفیکیٹ" ہے؛ جو ظاہر کرتا ہے کہ اس کے آنجہانی والد ایک میسن تھے۔ 1914ء میں کپلنگ کے ہندوستان چھوڑ جانے کے بہت عرصے بعد لاج نے وہ عمارت منہدم کر دی جس کے بارے میں کپلنگ نے بیان کیا تھا۔ اس عمارت کی جگہ موجودہ عمارت قائم کی گئی۔

 موجودہ صورت حال 

1972ء میں اس وقت کے وزیر اعظم ذوالفقار علی بھٹو نے پاکستان میں فری میسنری اور دیگر دوسرے غیر ملکی اداروں پر پابندی عائد کر دی۔ ایک عرصے کے لیے لاج بند کر دیا گیا اور عمارت کسی کے استعمال میں نہیں رہی۔ اب اس کو پنجاب حکومت کی عمارت کے طور پر مختلف مقاصد کے لیے استعمال کیا جا رہا ہے۔"The office of this organization was set up at Free Mason Hall, which had been taken over from the Masonic Society. This building is now known as 90-Shahrah-e-Quaid-e-Azam and the offices of the Chief Minister are located therein. ..." 50 years of Lahore Arts Council, Alhamra by the Alhamra Council"Evaluation of Seventh Five Year Plan, 1988-93" by the Pakistan Planning Council, Pg. 151
1980ء کے اواخر میں ہیریٹیج فاؤنڈیشن پاکستان اور لاہور کے تشویش میں مبتلا شہریوں نے مال روڈ پر قومی ورثے کی حامل عمارتوں کی مرمت اور آرائش کے لیے ایک پراجیکٹ کا آغاز کیا، جن میں یہ عمارت بھی شامل تھی۔ Lari, Y. (2003). Lahore - Illustrated City Guide. Karachi, Pakistan: Heritage Foundation Pakistan 2003

 مزید دیکھیے 
 ایشیا میں فری میسنری

 حوالہ جات 

زمرہ:پاکستان کے تاریخی مقامات
زمرہ:پاکستان میں فری میسنری
زمرہ:تاریخ لاہور
زمرہ:حکومت پنجاب
زمرہ:لاہور کی عمارات و ساخات
زمرہ:لاہور میں دفتری عمارات
زمرہ:مال روڈ، لاہور
زمرہ:میسونک عمارات
زمرہ:ہندوستان میں 1860ء کی تاسیسات
زمرہ:پاکستان میں سٹی اور ٹاؤن ہال